ARROW บวกแรง โบรกฯ เชียร์ซื้อ ชูเป้า 19.90 บ.
ARROW บวกกว่า 4% นิวไฮตั้งแต่เข้าตลาดฯ รับผลดีครม.อนุมัติงานวางสายใต้ดิน 3 เขตในกทม. มูลค่า 9 พันลบ. ล่าสุด ณ เวลา 11.18 น. อยู่ที่ระดับ 18.10 บาท บวก 0.70 บาท หรือ 4.02% สูงสุด 18.20 บาท ต่ำสุด 17.70 บาท ด้วยมูลค่าซื้อขาย 68.91 ล้านบาท ด้าน บล.เออีซี แนะซื้อ ชูเป้า 19 บาท
1 ก.พ. 2560

ผู้สื่อข่าวรายงานว่าราคาหุ้นบริษัท แอร์โรว์ ซินดิเคท จำกัด (มหาชน) หรือ ARROW ล่าสุด ณ เวลา 11.18 น. อยู่ที่ระดับ 18.10บาท บวก 0.70 บาท หรือ 4.02% สูงสุด 18.20บาท ต่ำสุด 17.70บาท ด้วยมูลค่าซื้อขาย 68.91 ล้านบาท ขณะที่ดัชนีตลาดหุ้นไทยโดยรวมบวก 0.16%
 
โดยราคาหุ้น ARROW ปรับตัวสูงสุดตั้งแต่เข้าซื้อขายในตลาดหลักทรัพย์ เมื่อวันที่ 25 ธ.ค.55
ขณะที่ บล.เออีซี ระบุในบทวิเคราะห์แนะนำซื้อ ARROW ให้ราคาเป้าหมายที่ 19.90 บาท โดยปี 59 คาดกำไรโต12.4% เทียบช่วงเดียวกันของปีก่อนและโตต่อเนื่องอีก18.1% เทียบกับไตรมาสที่แล้วส่วนในปี 60 หลังงานสายไฟฟ้ามีแนวโน้มเกิดขึ้นตามแผนลงทุนโครงสร้างพื้นฐานภาครัฐฯ โดยล่าสุดครม.อนุมัติงานวางสายใต้ดิน 3 เขตใน กทม. มูลค่าโครงการ 9 พันลบ. ซึ่งถือเป็นปัจจัยบวกหนุนออเดอร์ใหม่ๆ ผนวกกับราคาหุ้นปัจจุบันยังมี Upside 14.4%
ด้าน บล.บัวหลวง ระบุในบทวิเคราะห์แนะนำ ARROW ให้แนวรับ 17.2 บาท ต้าน 17.8/18 บาท Stop loss 17 บาท เมื่อวาน ครม.เพิ่มงบสายไฟลงดินใน 3 โครงการ เป็น 9 พันล้านบาท